שאלה: רגישות בזמן פגישות: לצערי אמי נפטרה כשהייתי קטן כך שגדלתי בבית של בנים ללא דמות אמהית נשית. מטבעי אני די ביישן במה שקשור לבנות ולכן התחלתי להיפגש עם בנות רק לקראת סוף שיעור ה. האמת שאף אחד לא הציע לי אלא התחלתי מעצמי דרך האינטרנט אם זה שדכנט ואם זה דוסידייט. ב"ה אני בחור עם מידות טובות שמשתדל להקפיד על קיום התורה והמצוות. ב"ה המשכתי במסגרת הכולל לרבנות בישיבה וב"ה אני עומד לסיים השנה את המבחן האחרון. למרות הכל עדיין לא התחתנתי אבל לא זו הבעיה, הבעיה היא שבמשך השנים הכרתי שלש בחורות ממש טובות שמצאו חן בעיניי ובהתחלה זה היה הדדי עד שלאחר כמעט חודש של קשר בסביבות הפגישה החמישית - לערך לאחר שדי נקשרתי לבחורה, פתאום הבחורה אומרת שהיא לא מעוניינת ללא שום התראה מוקדמת ולאחר שהיא שידרה בצורה ברורה מסרים של רצון אמיתי להמשיך בצורה רצינית, דור ישרים וכו. בפעם הראשונה שזה קרה לי זה היה כ"כ פתאומי מבחינתי שלקח לי כחודש רק להתגבר על הכאב מהפרידה שזה אומר חוסר חשק לכלום וכאבים לא מוסברים בחזה לאחר מכן לקח לי הפסקה של יותר חודש עד שנפגשתי עם מישהי אחרת שוב כמובן שאף אחד מהמכרים לא מציע אם זה חברים,רמי"ם וכו. כך שזה דורש ממני תעצומות נפש להעיז ושוב להיכנס לאינטרנט לעשות מנוי ולהתחיל לחפש כמובן עם מזלי שוב קורה כמעט אותו הדבר עם הבחורה השנייה ושוב חוזר על עצמו הכל מחדש. הפעם זה לקח לי כמעט חדשיים לצאת מחדש. במשך השנים האחרונות בחרתי להתרכז בלימודי הרבנות וב"ה ראיתי סייעתא דשמיא גדולה במבחנים ברבנות. מה שמפליא שפתאום הרב שלי בכולל לאחר שראה שאני מצליח בלימודי הרבנות ראה לנכון לשוחח איתי והודיע לי שאולי יש לו מישהי בשבילי כמובן שבלשון המעטה, לא החזקתי ממנו וב"ה אני לא תולה תקווה באנשים רק בו יתברך. לפני כחודש וחצי אחרי לחץ של ממשפחתי להתחיל לחפש בחורה בת זוג שוב נכנסתי לאינטרנט כי כמובן אף אחד לא חשב לרגע להציע, ושוב הכרתי בחורה טובה ושוב הכל חזר על עצמו ושמרתי על עצמי לא להיקשר אבל היא הראתה שהיא כ"כ רוצה ומעוניינת עד שנשאבתי לקשר די שמח וטוב במשך כחודש. עד שערב אחד דיברנו בטלפון ופתאום באמצע השיחה היא אומרת לי שהיא צריכה לחשוב ככה סתם משום מקום באמצע שיחה זורמת ומהנה, אמרתי לה שתיקח כמה זמן שהיא רוצה לחשוב כשאני יודע מניסיון שקרוב לודאי התשובה תהיה שהיא לא מעוניינת להמשיך. מה שהפליא אותי שמבחינתה היא אמרה היה נחמד ובאמת נפלא וטוב אבל היא לא יודעת. אותו משפט שאמרו השתיים הקודמות. אני כבר שבוע מסתובב שבור לב עם כאבים בחזה וללא חשק לעשות כלום והאמת כבר חשבתי להתאבד אבל אני לא רוצה לצער את משפחתי שסבלה מספיק במשך השנים וגם אני פשוט יודע שהעונש על כך כנראה גדול שפשוט עדיף להתפלל לקב"ה שיקח את הנשמה שלי לבד וזה מה שאני עושה במשך השבוע האחרון. כל לילה לפני השינה לצערי עדיין לא נעניתי, חשבתי גם לתבוע לדין את אמא שלי שילדה אותי לעולם כזה אכזר אבל לא יודע. אני ב"ה בחור חכם נראה טוב גבוה רזה אבל משום מה כלום לא הולך בחיים האלה ואני שואל את עצמי מה הקב"ה רוצה ממני???? אני רוצה לקיים מצוה, להתחתן, להקים בית בישראל, לחיות חיי קדושה וטהרה למה הקב"ה גורם לי לשברון לב כזה גדול? התחננתי אליו לפני כל קשר שהתחלתי באנטרנט שאם זו לא זו הבת זוג שיעשה שמההתחלה זה לא יסתדר, כך שאני לא אגיע למצב הזה. לצערי, אני מרגיש שקב"ה מסתיר פניו ממני ופשוט לוקח לי את הלב ושובר אותו כל פעם מחדש אני יודע שאני לא צדיק גדול, אבל עדיין לא מבין ולא מסוגל להשלים עם המצב הזה, נראה לי שאין מצב שהמצב הזה יימשך, לכאן או לכאן תהיה החלטה אני מקווה שבע"ה היא תהיה טובה לעולם בקשתי היא לרבנים שבכל מקום לא להסתכל רק על עצמם ולדאוג לאנשי שלומם קצת עירנות ואכפתיות לתלמידים שמסביבכם יכולה לשנות עולמות. אצלי זה כנראה כבר מאוחר מדי, שבת וחיים טובים!
תשובה: דבריך נגעו ללבי ואני מאחל לך הצלחה. אך נראה לי שכדאי לך להתייעץ עם יועץ טוב ומקצועי, אולי הוא יוכל לתת לך הדרכה נכונה כאשר ישמע יותר באופן מפורט על הפגישות. גם תמוה לי שאיך לך קשר טוב עם מי מהרבנים בישיבה שאתה לומד שהם יסייעו לך. מכל מקום, ברכותי לך שתמצא את זיווגך בקרוב.